Peste 120.000 de persoane sunt pe listele de așteptare pentru a se vaccina în Capitală. Topul județelor în funcție de numărul celor care vor să se imunizeze.
Capitala, în top în ceea ce privește numărul de persoane care își doresc să se vaccineze. Topul este completat de Cluj, Prahova și Mureș. În ultimele 24 de ore s-au înscris pe lista de așteptare peste 45.400 de persoane.
Capitala conduce topul județelor în privința numărului mare de persoane care își doresc să se vaccineze: peste 122.000 de bucureșteni sunt pe listele de așteptare, a declarat, marți, coordonatorul campaniei de vaccinare, medicul Valeriu Gheorghiță.De asemenea, Valeriu Gheorghiță a spus că în prezent sunt peste 505.000 de persoane pe lista de așteptare.În ceea ce privește topul primelor 6 județe cu cele mai multe persoane pe lista de așteptare, Gheorghiță a spus că pe primul loc rămâne Capitala, cu 122.000 pe listă. Urmează Cluj – peste 52.000 de persoane, Prahova – peste 26.000 de persoane, Mureș – peste 21.000 de persoane, Brașov – peste 21.000 de persoane, Ilfov – peste 20.000 de persoane."Începând cu data de 15 martie pot să vă spun că au fost notificate până la acest moment peste 1,016 milioane de persoane și s-au efectuat 633.753 de programări noi în centrele de vaccinare. În ceea ce privește categoria persoanelor care au fost programate din lista de așteptare, circa 28% sunt persoane vulnerabile, persoane peste 65 de ani și persoane cu boli cronice. De asemenea, persoane care aparțin etapei a treia din populația generală – 27,6%, persoane care deservesc activități esențiale – 6% și personal medical din etapa 1 – 0,7%", a spus Gheorghiță.Potrivit lui, în ultimele 24 de ore s-au înscris pe lista de așteptare peste 45.400 de persoane, au fost notificate 112.000 de persoane și s-au efectuat 82.881 de programări.